Boriss Rodionov
Boriss Jevgenjevitš Rodionov (vene keeles Борис Евгеньевич Родионов; 16. märts 1912 Moskva – 13. mai 1987 Moskva) oli Nõukogude Liidu riigiametnik ja malefunktsionäär. Rodionov töötas sõja ajal insenerina Moskvas. Pärast sõda töötas parteitööl, seejärel Moskva Linna TSN Täitevkomitee kultuurivalitsuse ülemana. Aastatel 1970–1984 oli ta Vene NFSV Riikliku Kirjastuskomitee aseesimees. Aastatel 1961–1962 oli ta Vene NFSV ja 1962–1968 NSV Liidu Maleföderatsiooni esimees. Aastatel 1962–1970 oli Rahvusvahelise Maleföderatsiooni (FIDE) asepresident ja 1970–1978 FIDE tegevjuhatuse liige.